**Foreldrafélag leik- og grunnskóla Hvalfjarðarsveitar**

**Fundur 3. apríl 2018 kl 20:30**

Fundinn sátu: Elín Ósk Gunnarsdóttir, Marie Greve Rasmussen, Anna Rósa Guðmundsdóttir, Ásta Jóna Ásmundardóttir, Inga María Sigurðardóttir og Fjóla Lind Guðnadóttir

Mál á dagskrá:

* Skóladagatöl til umsagnar: Engar athugasemdir, almenn ánægja með samræmi milli leik og grunnskólans í starfsdögum.
* Bílstólar fyrir yngstu börnin í skólarútur: Okkur hefur verið bent á að þrýsta á fræðslu- og skólanefnd og sveitastjórn um að útvega sessur með baki fyrir þau börn sem eru ekki orðin nógu stór til að sitja bara í sætinu í bílnum/rútunni. Við gerum okkur grein um það að þetta getur verið erfitt í framkvæmd þar sem það er margt sem þarf að huga að. Það er okkar von að öryggi barnanna í rútunum verði vel skoðað.
* Einelti í Heiðarskóla: Samkvæmt ytra mati og skólapúlsinum er einelti yfir meðaltali í skólanum okkar. Það bendir til þess að það þurfi að yfirfara verkferla og vinnulag og skoða hvað er hægt að færa til betri vegar. Eftirliti með börnunum virðist ábótavant m.a. á skólalóð og í skólarútu. Það er okkar von að skólayfirvöld taki vel á þessu ljóta vandamáli og nái að uppræta einelti eins og kostur er.
* Danssýningin í Heiðarskóla var aðeins rædd, svo virðist sem danssýningin valdi sumum börnum miklum kvíða. Skoða þarf í framhaldinu hvort eða hverju þarf að breyta í tengslum við sýningar (breyta fyrirkomulagi? Hætta þeim? Skoða undirbúning betur fyrir sýningar?). Að því sögðu skal tekið fram að mikil ánægja er með danskennsluna sem slíka, umræðan snerti foreldrasýninguna bara.
* Vorhátíðin verður 22. maí kl 17-19 í Fannahlíð, verið er að skipuleggja, athuga með atriði o.fl.

Fundi slitið kl. 23:00